**Protokoll fra stiftelsesmøte for Sammenslutningen av arbeidstakere i**

**\_\_\_\_\_\_\_\_\_\_\_\_\_\_\_\_\_\_AS**

**1 FORMÅL**

Underskriverne av dette dokumentet er enige om å opprette en fagforening som skal ha som formål å ivareta medlemmenes interesser overfor \_\_\_\_\_\_\_\_\_\_ AS. Dette omfatter i første rekke spørsmål knyttet til arbeidstid og arbeidsfri, samt helse, miljø, sikkerhet og velferd.

Når det gjelder lønn og eventuelle andre godtgjørelser har medlemmene avtaler med \_\_\_\_\_\_\_\_\_\_\_ AS, som tilfredsstiller Forskrift om allmenngjøring av tariffavtaler for godstransport på vei. Dette ligger således utenfor foreningens formål.

**2 NAVN OG MEDLEMSMASSE**

Fagforeningens navn skal være ”Sammenslutningen av sjåførene i \_\_\_\_\_\_\_\_\_\_\_\_\_\_\_\_ AS» og stiftes med virkning fra: \_\_/\_\_\_ - 2024

Foreningen er åpen for medlemskap for sjåfører som er ansatt i \_\_\_\_\_\_\_\_\_\_\_\_\_\_ AS.

**3 TILLITSVALGT OG VERNEOMBUD**

Stiftelsesmøtet har foretatt følgende valg:

Tillitsvalgt:

Verneombud:

Tillitsvalgt gis fullmakt til å forplikte medlemmene overfor \_\_\_\_\_\_\_\_\_\_\_ AS i spørsmål som angår medlemmenes interesser innenfor formålet i punkt 1, og med virkning fra: \_\_/\_\_ - 2024. Det forutsettes at tillitsvalgte konfererer medlemmene i alle saker som ikke kan anses som bagatellmessig, og at tillitsvalgte opptrer i samsvar med det et flertall av medlemmene ønsker.

**4 ORGANISERING**

Foreningens organer er tillitsvalgt og Medlemsmøtet. Medlemsmøtet består av samtlige medlemmer i foreningen. Medlemsmøtet skal settes når tillitsvalgte anmoder om det, og når minst to medlemmer anmoder om det.

Medlemsmøtet kan gi føringer på tillitsvalgtes fullmakt overfor \_\_\_\_\_\_\_\_\_\_\_ AS etter punkt 3. Eventuell uenighet avgjøres med alminnelig flertall blant de fremmøtte.

Det opprettes foreløpig ikke styre, og tillitsvalgt i samarbeid med vara ivaretar også administrative forhold som f eks ut- og innmeldinger.

**5 VEDTEKTER**

Det gis foreløpig ingen vedtekter utover det som følger av dette stiftelsesdokumentet. Eventuelle utfyllende vedtekter fastsettes av Medlemsmøtet. For å gjøre unntak fra formålet i punkt 1 kreves tilslutning fra minst ¾ av medlemmene.

**6 KONTINGENT**

Det betales foreløpig ingen medlemskontingent. Medlemsmøtet fastsetter eventuell kontingent med alminnelig flertall blant de fremmøtte.

**7 STIFTERE**

Følgende arbeidstakere slutter seg til ovennevnte, og melder seg inn i foreningen fra dags dato:

|  |  |  |  |
| --- | --- | --- | --- |
| **Dato innmeldt** | **Navn på sjåfører** | **Signatur** | **Sluttdato** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |